Suchinthana/ta-wikipedia huggingface dataset:
அனுராதா பட்

அனுராதா பட் (Anuradha Bhat) திரைப்படங்களுக்கான ஓர் இந்திய பின்னணிப் பாடகி ஆவார். இவர் முக்கியமாக கன்னட மொழிப் படங்களில் பாடுகிறார். இவர் 1500க்கும் மேற்பட்ட திரைப்படங்களில் தனது பாடல்களை பதிவு செய்துள்ளார். மேலும் பல்வேறு இசைத் தொகுப்புகளுக்காக 15 வெவ்வேறு மொழிகளில் 5000க்கும் மேற்பட்ட பாடல்களையும் பதிவு செய்துள்ளார். சிறந்த பெண் பின்னணி பாடகருக்கான கர்நாடக மாநில திரைப்பட விருது , இரண்டு முறை பிலிம்பேர் விருது - கன்னடம், சிறந்த பெண் பின்னணி பாடகருக்கான தென்னிந்திய சர்வதேசத் திரைப்பட விருதுகள் - கன்னடம்]], தென்னிந்திய மிர்ச்சி இசை விருதுகள்  - தசாப்தத்தின் பெண் பாடகி, ஆர்யபட்டா சர்வதேச விருது உட்பட பல விருதுகளை பெற்றுள்ளார்.

ஆரம்ப வாழ்க்கையும் பின்னணியும் 
அனுராதா பட், சிறீகிருஷ்ணா பட் - காயத்திரி ஆகியோருக்கு கர்நாடக மாநிலத்தின் மங்களூரில் பிறந்தார். அனுராதாவுக்கு அனுபமா பட்  என்ற ஒரு தங்கை இருக்கிறார். அவர் ஒரு தொலைக்காட்சி தொகுப்பாளராகவும் நடிகரும் ஆவார்.

அனுராதா பட், தனது ஆரம்பக் கல்வியை கார்மல் பள்ளியிலிருந்து இளம் அறிவியல் பட்டத்தையும் கனரா கல்லூரியின் எம்எஸ்என்எம் பெசன்ட் பிஜி மேலாண்மைக் கல்லூரியிலிருந்து வணிக மேலாண்மையில் முதுகலையையும் முடித்தார் (இரண்டும் மங்களூர் பல்கலைக்கழகத்துடன் இணைந்தது). பின்னர் இவர் பெங்களூரில் உள்ள ஒரு பன்னாட்டு நிறுவனத்தின் மனிதவளத் துறையில் பணியமர்த்தப்பட்டார். கமலா பட் என்பவரிடமிருந்து பரதநாட்டியப் பயிற்சி பெற்றார். மங்களூரு அனைத்திந்திய வானொலியின் மூத்த இசை கலைஞராக பணியாற்றிய எம். ஸ்ரீநாத் மராத்தேவிடம் இருந்து கருநாடக இசையில் குரல், பக்தி, மெல்லிசை பாடுதலுக்கான பயிற்சியும் பெற்றார்.

தொழில் 
மங்களூருவில் மாவட்ட அளவில் நடைபெற்ற அனைவருக்குமான பாட்டுப் போட்டியில் இசை இயக்குநர் குருகிரண் இவரை முதன்முதலில் கண்டறிந்தார். பின்னர் இவரை இந்தியா மற்றும் வெளிநாடுகளில் தனது நிகழ்ச்சிகளில் நிகழ்த்த இவரை அழைத்துச் சென்றார். அனுராதா, தனது கல்லூரி நாட்களில், கன்னட ஈடிவி தொலைக்காட்சி நடத்திய  திறமை கண்டறியும் ஒரு நிகழ்ச்சியில் பாடகர் எஸ். பி. பாலசுப்பிரமணியத்துடன் இணைந்து , "ஏதி தும்பி ஹதுவெனு - அனவேசனே", என்ற பாடலை பாடித்  தேர்ந்தெடுக்கப்பட்டார். பின்னர் புகழ்பெற்ற இசை இயக்குநர் அம்சலேகா இவரை "நெனப்பிறலி " என்ற திரைப்படத்திற்கான பாடல்களைப் பாடத் தேர்ந்தெடுத்தார்.

பின்னணிப் பாடல் 
அம்சலேகாவின் இசையமைப்பில் மீரா மாதவ ராகவா திரைப்படத்திற்காக "வசந்த வசந்தா" என்ற பாடலின் மூலம் அனுராதா பட் ஒரு முழுமையான பின்னணிப் பாடகியாக உருவெடுத்தார். பின்னர், வி.மனோகர், சாது கோகிலா, ராஜேஷ் ராம்நாத், குருகிரண், மனோ மூர்த்தி, வி. ஹரிகிருஷ்ணா, அர்ஜுன் ஜன்யா, இளையராஜா , மணிசர்மா,  தமன் , கீரவாணி உள்ளிட்ட மற்ற அனைத்து இசையமைப்பாளர்களுக்கும் இவர் பாடினார்.  மராலி மரேயாகி (சவாரி), ஜம் ஜும் மாயா (வீர மதகரி), எல்லெல்லோ ஓடுவா மனசே (சிட்லிங்கு), ஸ்ரீகிருஷ்ணா (பஜரங்கி), ஓ பேபி (ரிக்கி), அப்பா ஐ லவ் யூ பா (சௌகா) உள்ளிட்ட பாடல்களுக்காக இவர் அறியப்படுகிறார். இதுவரை, இவர் 1500க்கும் மேற்பட்ட கன்னடத் திரைப்படங்களில் பாடியுள்ளார். துளு, தமிழ் மற்றும் தெலுங்கில் ஒரு சில பாடல்களுக்காக குரல் கொடுத்துள்ளார்.

மேற்கோள்கள்

வெளி இணைப்புகள் 
 
 Anuradha songs list 
 Smashits
 
  

வாழும் நபர்கள்
கன்னடத் திரைப்படப் பின்னணிப் பாடகர்கள்
சோபா ராஜா

சோபா ராஜா (Shoba Raja) ஓர் சமூக செயற்பாட்டாளர் ஆவார்.குறிப்பாக இயலாமை மற்றும் மனநலத் துறையில் பாதிக்கப்படக்கூடிய குழுக்களின் வளர்ச்சிப் பிரச்சினைகளில் செயலாற்றியதன் மூலம் இவர் பரவலாக அறியப்படுகிறார்.

சுயசரிதை 
பம்பாய் பல்கலைக்கழகத்தில் உளவியலில் இளங்கலை பட்டம் பெற்றார், பின்னர் மும்பையில் உள்ள டாடா சமூக அறிவியல் நிறுவனத்தில் மருத்துவ மற்றும் மனநல சமூகப் பணியில் முதுகலைப் பட்டம் பெற்றார். மும்பையில் உள்ள பல்வேறு அமைப்புகளுக்கு மருத்துவ சமூக சேவகியாக "ஆஷா சதன்", ஆதரவற்ற பெண்கள் மற்றும் குழந்தைகள் மற்றும் தத்தெடுப்பு மையம், தி ஸ்பாஸ்டிக்ஸ் சொசைட்டி ஆஃப் இந்தியா உள்ளிட்டவற்றில் பல வருடங்கள் பணிபுரிந்தார்,தி ஸ்பாஸ்டிக்ஸ் சொசைட்டி ஆஃப் இந்தியாவில் அவர் பல நிறுவனங்களில் ஆலோசகராக பணியாற்றியுள்ளார். அதே போல் மாற்றுத்திறனாளிகளுக்காக பல நிறுவனங்களில் பணியாற்றியுள்ளார்.

1999 ஆம் ஆண்டில், ராஜா, ஆக்சன் எய்ட் இந்தியா உடன் ஒரு கொள்கை ஆய்வாளராக தனது சமூக செயல்பட்டினைத் தொடங்கினார், இதில் பரவலாக்கப்பட்ட நிர்வாகம் மற்றும் தொடக்கக் கல்வி ஆகியவற்றில் கவனம் செலுத்தினார். ராஜா பின்னர் பேசிக் நீட்சில்  சேர்ந்தார், இது மனநல கோளாறுகள் தொடர்பாக கானா, உகாண்டா, கென்யா, தான்சானியா, இந்தியா, இலங்கை, நேபாளம், லாவோ பிடிஆர் மற்றும் வியட்நாம் ஆகிய நாடுகளில் பணியாற்றும் மக்களுடன் வேலை செய்கிறது. இங்கு அவர் ஆராய்ச்சி கொள்கை ஆய்வாளராக தொடங்கி, பின்னர் சர்வதேச கொள்கை மற்றும் ஆராய்ச்சிக்கான திட்ட மேலாளராக ஆனார். அவர் தற்போது பேசிக் நீட்சுக்கான கொள்கை மற்றும் பயிற்சியின் இயக்குநராக உள்ளார், இதில் நிறுவனம் செயல்படும் நாடுகளின் அனைத்து களத் திட்டங்களின் ஒட்டுமொத்த கண்காணிப்பு, மதிப்பீடு, தாக்க மதிப்பீடு மற்றும் தர உத்தரவாதம் ஆகிய பணிகளிலும் கவனம் செலுத்தினார். 2000 முதல், இந்த அமைப்பு 78,036 மனநோய் அல்லது கால் -கை வலிப்பு நோயாளிகளைப் பராமரித்துள்ளது.

ராஜா கனடாவின் ஒன்டாரியோவில் உள்ள கிங்ஸ்டன் பல்கலைக்கழகத்துடன் கூட்டு ஆராய்ச்சித் திட்டங்களில் பணியாற்றியுள்ளார், தற்போது லண்டன் பொருளியல் பள்ளி,  கேப் டவுன் பல்கலைக்கழகம், தென்னாப்பிரிக்கா; மெல்போர்ன் பல்கலைக்கழகம், ஆஸ்திரேலியா; குயின்ஸ்லாந்து தொழில்நுட்ப பல்கலைக்கழகம், ஆஸ்திரேலியா; ஐ.நா.வின்புத்தாயிரம் ஆண்டு வளர்ச்சி இலக்குகள் (MDGs) மில்லினியம் கிராமத் திட்டம் ஆகிய திட்டங்களோடு பேசிக் நீட்சில் பங்களித்தார். அவர் இயலாமை மற்றும் மன ஆரோக்கியம் பற்றிய பல ஆய்வுக் கட்டுரைகளையும் வெளியிட்டுள்ளார், அத்துடன் பேசிக் நீட்சின் சர்வதேச ஆராய்ச்சித் திட்டம் மற்றும் அறிவுத் திட்டத்தை நிர்வகித்து வருகிறார்.

லண்டன் பொருளியல் பள்ளியில் கௌரவ பேராசிரியராக உள்ளார். அவர் உலகளாவிய மன ஆரோக்கியத்திற்கான இயக்கத்திற்கான ஆலோசனைக் குழுவில் உறுப்பினராக உள்ளார். தனிநபர்கள் மற்றும் நிறுவனங்களின் உலகளாவிய மனநல குறைபாடுகளுடன் வாழும் மக்களுக்கான ஆதார அடிப்படையிலான சேவைகளை அதிகரித்தல் செயல்பாடுகளிலும், அத்துடன் உலக மனநல சங்கத்தின் (WPA) பணிக்குழுவின் ஆலோசகராகவும் இவர் செயல்படுகிறார். இந்தியாவில் உள்ள வங்கி சாரா நிதி நிறுவனம் , ஜனோதயா சிறுநிதி பொது அறக்கட்டளையின் விளம்பரதாரராகவும் ஆலோசகராகவும் உள்ளார். இது பெண்களுக்கு சுய உதவி குழுக்களுடன் இணைந்து கடன், வணிக பயிற்சி மற்றும் சமூக-பொருளாதார வளர்ச்சிக்கான ஆதரவை வழங்குகிறது.

சான்றுகள் 

மகாராட்டிரப் பெண் அறிவியலாளர்கள்
இந்தியப் பெண் செயற்பாட்டாளர்கள்
சமூக சேவகர்கள்
வாழும் நபர்கள்
அனபெல் சேதுபதி

அனபெல் சேதுபதி (Annabelle Sethupathi)  என்பது 2021 ஆம் ஆண்டு வெளியான இந்திய தமிழ்-மொழி திகில் நகைச்சுவை திரைப்படமாகும்.  பேஷன் பேனரின் கீழ் சுதன் சுந்தரம் மற்றும் ஜி ஜெயராம் ஆகியோரால் தயாரிக்கப்பட்டது. தீபக் சுந்தராஜன் இயக்கியிருந்தார்.

இப்படத்தில் விஜய் சேதுபதி, டாப்ஸி பன்னு, ஜெகபதி பாபு மற்றும் யோகி பாபு ஆகியோர் முக்கிய வேடங்களில் நடித்துள்ளனர்.

இந்தத் திரைப்படம் 17 செப்டம்பர் 2021 அன்று டிஸ்னி+ ஹாட்ஸ்டார் இல் உலகம் முழுவதும் வெளியிடப்பட்டது.

நடிகர்கள்

 விஜய் சேதுபதி - மன்னர் வீர சேதுபதியாகவும், அரசு அதிகாரியாகவும் இரு வேடங்கள்
 டாப்சி பன்னு - அன்னபெல் சேதுபதி மற்றும் ருத்ரா (குரல் தீபா வெங்கட்
 ஜெகபதி பாபு ஜமீன்தார் கதிரேசன் 
 ராஜேந்திர பிரசாத்- சிவபாலனாக 
 ராதிகா சரத்குமார் ஆர்யமாலாவாக 
 சுனில் ரெட்டி - ருத்ராவின் தம்பியாக 
 யோகி பாபு - சண்முகம்
 கிசோர் கிஷோராக 
 சுப்பு பஞ்சு அருணாச்சலம் சுந்தர் ராமனாக 
 சுரேஷ் சந்திர மேனன் விக்ரமாக 
 லிங்கா கதிர் 
 கீதாவாக ஹர்ஷதா 
 விஜய் பக்தவத்சலமாக ஜார்ஜ் மரியன் 
 ஜாங்கிரி மதுமிதா தென்றலாக 
 சேத்தன் - சுந்தர பாண்டியனாக
 தேவதர்சினி -குமாரியாக 
 சுரேகா வாணி - ராகவியாக

கதை சுருக்கம் 
கதிரேசன் என்பவர் மன்னர் வீர சேதுபதியால் கட்டப்பட்ட அற்புதமான அரண்மனைக்குச் சென்று, அத்தகைய அரண்மனையை தானே சொந்தமாக்க விரும்புகிறார். வீர சேதுபதி அரண்மனையை விற்க மறுத்ததை அடுத்து, கதிரேசன் தம்பதியினருக்கு விஷம் கொடுக்கிறார். கர்ப்பிணியான அன்னாபெல் பழிவாங்குவதாக சத்தியம் செய்து இறந்துவிடுகிறார்.

ஒலிப்பதிவு

மேற்கோள்கள்

வெளி இணைப்புகள் 
 

விஜய் சேதுபதி நடித்த திரைப்படங்கள்
2021 தமிழ்த் திரைப்படங்கள்
இந்தியத் தமிழ்த் திரைப்படங்கள்
பதிநான்காம் தாலமி

பதிநான்காம் தாலமி (Ptolemy XIV Philopator (பிறப்பு:கிமு 59 –   இறப்பு: கிமு 44) பண்டைய எகிப்தை ஆண்ட தாலமி வம்சத்தின் இறுதிப் பார்வோன் ஆவார். இவர் பனிரெண்டாம் தாலமியின் மகனும், பதிமூன்றாம் தாலமியின் இளைய சகோதரனும், ஏழாம் கிளியோபாற்றாவின் சகோதரன் மற்றும் கணவரும் ஆவார்.இவர் சிறுவயதில் ஏழாம் கிளியோபாற்றாவை  இணை ஆட்சியராகக் கொண்டு, கிமு 47 முதல் கிமு 44 முடிய 3 ஆண்டுகள் எகிப்தை ஆண்டார். 

13 சனவரி கிமு 47-இல் பதிமூன்றாம் தாலமியின் இறப்பிற்குப் பின்னர் பதிநான்காம் தாலமி ஏழாம் வயதில், தனது சகோதரியான ஏழாம் கிளியோபாற்றாவை மணந்து பண்டைய எகிப்தின் அரியணை ஏறினார். பதிநான்காம் தாலமி பெயரவில் மன்னராக இருப்பினும் ஆறாம் கிளியோபாட்ராவே எகிப்தின் ஆட்சியாளராக விளங்கினார். He was about 12 years old when he acceded to the throne. இந்நிலையில் எகிப்தின் மீது படையெடுத்து வந்த ரோமானிய ஆட்சியாளர் சூலியஸ் சீசர்  ஏழாம் கிளியோபாற்றாவின் அழகில் மயங்கி, அவருடன் சல்லாபித்து சிசேரியன் என்ற குழந்தையை பெற்றெடுத்தாள்.

கிமு 15 மார்ச் 44 அன்று ஜூலியஸ் சீசர் ரோமில் கொலை செய்யப்பட்டார். இந்நிலையில் கிமு 12 ஆகஸ்டு 30 அன்று உரோமைப் படைத்தலைவர் அகஸ்ட்டஸ், சிசேரியனை கொல்ல ஆணையிடும் வரை, ஏழாம் கிளியோபாற்றா எகிப்தின் ஆட்சியாளராக இருந்தார்.அகஸ்ட்டஸ் ஆனையின் படி, பதிநான்காம் தாலமி கிமு 26 சூலை 44  அன்று கொல்லப்பட்டார்.

இந்நிலையில் கிளியோபாட்ரா தனது இளவயது மகன் சிசேரியனை பதினைந்தாம் தாலமி எனும் பட்டத்துடன் கிமு 2 செப்டம்பர் 44 அன்று  எகிப்தின் அரியணையில் அமர்த்தி, தான் எகிப்தின் காப்பாட்சியாரக இருந்தார்.

மேற்கோள்கள்

வெளி இணைப்புகள் 
 Ptolemy XIV Theos Philopator II entry in historical sourcebook by Mahlon H. Smith

தாலமி வம்சம்
எகிப்திய மன்னர்கள்
கிரேக்கப் பேரரசர்கள்
பண்டைய கிரேக்க நபர்கள்
அனுபிரியா கோயங்கா

அனுப்பிரியா கோயங்கா (Anupriya Goenka; பிறப்பு 29 மே 1987) பாலிவுட், தெலுங்குப் படங்களில் தோன்றும் ஒரு இந்திய நடிகையும், விளம்பர மாதிரிக் கலைஞரும் ஆவார். ஐக்கிய முற்போக்குக் கூட்டணி அரசாங்கத்தின் பாரத் நிர்மாண் மிந்த்ராவின் முகமாக இவர் 2013இல் முதன்முதலில் புகழ் பெற்றார். அனுப்பிரியா, 2013ஆம் ஆண்டு தெலுங்குத் திரைப்படமான பொட்டுகாடு மூலம் திரையில் அறிமுகமானார். இதற்கு முன்பு 2013ஆம் ஆண்டு வொர்த் தி கிஸ் என்ற குறும்படத்தில் நடித்தார். அதைத்தொடர்ந்து இவர் நகைச்சுவை-நாடகமான பாபி சசூசு (2014), பாற்சாலா (2014), அதிரடி நகைச்சுவை திசூம் (2016), குற்ற-நாடகத் திரைப்படமான டாடி (2017)  போன்றத் திரைப்படங்களில் நடித்தார். மேலும், அதிரடியாக பரபரபூட்டும் டைகர் சிந்தா கை (2017), வார் (2019), வரலாற்று நாடகத் திரைப்படமான பத்மாவத் (2018) ஆகியவற்றிலும் நடித்தார். இவை அனைத்தும் எல்லா காலத்திலும் அதிக வசூல் செய்த இந்தியத் திரைப்படங்களின் பட்டியலில் ஒன்றாக உள்ளது.

ஆரம்ப கால வாழ்க்கை 
அனுப்ரியா கோயங்கா 29 மே 1987 உத்தரபிரதேசத்தின் கான்பூரில்  ஆடை தொழில்முனைவோர் ரவீந்திர குமார் கோயங்கா மற்றும் இல்லத்தரசியான புஷ்பா கோயங்கா ஆகியோருக்கு பிறந்தார். நான்கு குழந்தைகளில் இளையவரான அனுப்பிரியாவுக்கு இரண்டு மூத்த சகோதரிகளும், ஒரு சகோதரரும் உள்ளனர். புதுதில்லியின் சகேதத்தில் உள்ள ஞான பாரதி பள்ளியில் தனது பள்ளிப்படிப்பை முடித்தார் , தில்லி பல்கலைக்கழகத்தின் சாகீத் பகத்சிங் கல்லூரியில் இளங்கலை வணிகவியல் பட்டப்படிப்பை முடித்தார். பள்ளிப்படிப்பை முடிப்பதற்கு முன்பே இவர் தனது குடும்பத்திற்கான பொருளீட்டினார். "நான் தொழில்முனைவோராக இருந்தேன். என் தந்தைக்கு ஆடை ஏற்றுமதி தொழிலில் உதவ ஆரம்பித்தேன். திரைப்படம் மற்றும் எனது நிறுவன வாழ்க்கை இரண்டிற்கும் என்னால் நியாயம் செய்ய முடியாது என்பதை உணரும் வரை நடிப்பு எப்போதும் ஒரு பொழுதுபோக்காக இருந்தது." என்று இவர் கூறினார்.

தொழில் 
அனுப்பிரியா கோயங்கா, 2009இல் மும்பைக்குச் சென்றார். முதலில், இவர் நிறுவனத் துறையில் பணிபுரிந்து மும்பையில் குடியேறினார். அங்கு இவர் தனது குடும்பத்துடன் இணைந்தார். கோயங்கா நடிப்பிலும் ஆர்வமாக இருந்தார். மேலும், நடிப்புத் தொழிலுக்கும் நிறுவனத் துறைக்கும் இடையில் தடுமாறினார். ஐக்கிய முற்போக்குக் கூட்டணி அரசாங்கத்தின் பாரத் நிர்மாண் விளம்பர பிரச்சாரத்தின் முகமாகவும், 2015ஆம் ஆண்டில் இந்தியாவின் முதல்  மாயிழை (லெஸ்பியன்) விளம்பரமான மிந்த்ராவில் மாயிழை கதாபாத்திரத்தில் நடித்ததற்காகவும் அறியப்படுகிறார். இவர் 2013இல் விளம்பரங்களைச் செய்யத் தொடங்கினார். கொக்கக் கோலா, கார்னியர், ஸ்டேப்ரீ, கோடக் மகிந்தரா வங்கி, பெப்பர்பிரை, வோடபோன் உள்ளிட்ட நிறுவனக்களுக்கான பல்வேறு தொலைக்காட்சி விளம்பரங்களில் தோன்றினார். இவர் ஒரு வருடத்திற்கும் மேலாக ShopCJ எனப்படும் இணையத்தில் வீட்டிலிருந்தபடியே வணிகம் செய்யும்  நிறுவனத்தில் நிகழ்ச்சித் தொகுப்பாளராக  பணியாற்றினார். 2017 ஆம் ஆண்டின் அதிரடி திரைப்படமானர் டைகர் ஜிந்தா ஹையில் செவிலியர் பூர்ணாவின் பாத்திரத்தை இவர் சித்தரித்தார், அதற்காக இவர் மிகவும் பாராட்டப்பட்டார். ஷாஹித் கபூருக்கு இணையாக 2018இல் வெளியான வரலாற்றுக் காவியமான "பத்மாவத்" படத்தில் ராணி நாகமதியின் கதாபாத்திரத்தில் நடித்ததற்காக இவர் விமர்சன ரீதியான பாராட்டுகளைப் பெற்றார்.

மேற்கோள்கள்

வெளி இணைப்புகள் 

1979 பிறப்புகள்
வாழும் நபர்கள்
இந்தியத் திரைப்பட நடிகைகள்
இந்திய தொலைக்காட்சி நடிகைகள்
இந்திரா ஜெய்சிங்

இந்திரா ஜெய்சிங் (Indira Jaising பிறப்பு 3 ஜூன் 1940)  ஓர் இந்திய வழக்கறிஞர் ஆவார், அவர் மனித உரிமைகளை ஊக்குவிப்பதில் தனது சட்டப்பூர்வ செயல்பாட்டிற்காக பரவலாக அறியப்படுகிறார். 2018 ஆம் ஆண்டில்,பார்ச்சூன் பத்திரிக்கையின் உலகின் 50 தலைசிறந்த தலைவர்கள் பட்டியலில் அவர் 20 வது இடத்தைப் பிடித்தார்.  அவர் லாயர்சு கல்க்டிவ் என்ற பெயரில் ஒரு தன்னார்வ தொண்டு நிறுவனத்தையும் நடத்தி வருகிறார், வெளிநாட்டு பங்களிப்பு ஒழுங்குமுறை சட்டத்தை மீறியதற்காக உள்துறை அமைச்சகத்தால் இதன் உரிமம் நிரந்தரமாக தடை செய்யப்பட்டது. அரசு சார்பற்ற அமைப்பு குறிக்கோள்களில் குறிப்பிடப்படாத வகையில் என்ஜிஓ வெளிநாட்டு நிதியைப் பயன்படுத்துவதாக இந்திய நடுவண் அரசு குற்றம் சாட்டியது. இருப்பினும், அவரது அரசு சாரா அமைப்பின் உள்நாட்டு கணக்குகளை முடக்க மும்பை உயர் நீதிமன்றம் உத்தரவு பிறப்பித்துள்ளது. இருப்பினும்,  இந்த வழக்கு இந்திய உச்சநீதிமன்றத்தில் தொடர்கிறது.

ஆரம்ப கால வாழ்க்கை 
ஜெய்சிங் மும்பையில் சிந்தி இந்து குடும்பத்தில் பிறந்தார். இவர் மும்பையில் தனது பள்ளி கல்வியை பயின்றார். பின்னர் பெங்களூர் பல்கலைக்கழகத்தில் இளங்கலை பட்டப்படிப்பை முடித்தார்.  1962 இல், பம்பாய் பல்கலைக்கழகத்தில் சட்டத்தில் முதுகலைப் பட்டம் பெற்றார். 

1981 ஆம் ஆண்டில், அவரது கணவர் ஆனந்த் குரோவருடன் சேர்ந்து, அவர் பெண்ணிய மற்றும் இடதுசாரி காரணங்களுக்காக அர்ப்பணிக்கப்பட்ட ஒரு தன்னார்வ தொண்டு நிறுவனமான லாய்ர்சு கல்க்டிவினை துவங்கினார். 1986 ஆம் ஆண்டில், பம்பாய் உயர் நீதிமன்றத்தில் மூத்த வழக்கறிஞராக நியமிக்கப்பட்டார். இதன் மூலம் உயர்நீதிமன்ற நீதிபதியாக நியமிக்கப்பட்ட  முதல் பெண் ஆனார். அவரது பெண்ணியம் மற்றும் வலுவான ஆளுமை சோனியா காந்தியை ஈர்க்கச் செய்தது. அதன் விளைவாக 2009 ஆம் ஆண்டில், ஜெய்சிங் இந்தியாவின் கூடுதல் தலைமை அரசு வழக்கறிஞராக நியமிக்கப்பட்ட முதல் பெண் ஆனார். தனது சட்ட வாழ்க்கையின் தொடக்கத்திலிருந்தே, அவர் மனித உரிமைகள் மற்றும் பெண்களின் உரிமைகளைப் பாதுகாப்பதில் கவனம் செலுத்தினார்.

பெண்களுக்கான சண்டை 
கேரளாவில் சிறுபான்மையின கிறிஸ்தவ பெண்களுக்கு சமமான பரம்பரை உரிமைகளை வழங்க வழிவகுத்த மேரி ராய் வழக்கு மற்றும் கேபிஎஸ் கில் மீது வழக்கு தொடர்ந்த இந்தியக் குடிமைப் பணி அதிகாரி ரூபன் தியோல் பஜாஜ் உட்பட பெண்களுக்கு எதிரான பாகுபாடு தொடர்பான பல வழக்குகளை ஜெய்சிங் வாதிட்டார். ஜெய்சிங் கீதா ஹரிஹரனின் வழக்கையும் வாதிட்டார், பாலியல் துன்புறுத்தலின் முதல் வழக்குகளில் இதுவும் ஒன்று, இந்த வழக்கில் வெற்றிகரமாக நடவடிக்கை எடுக்கப்பட்டது. இதில் உச்சநீதிமன்ற தலைமை நீதிபதி ஏஎஸ் ஆனந்த் தலைமையிலான ஒரு அமர்வில் இந்து சட்டத்தின் கீழ், தாயும் தனது இளையோர் குழந்தைகளின் "இயற்கை பாதுகாவலர்" என்று கூறினார். எனவே, தாயின் பெயரையும் குழந்தை தலைப்பெழுத்தாக வைத்துக் கொள்ள முடியும் என கூறினர் . கேரள உயர் நீதிமன்றத்தில் இந்திய விவாகரத்துச் சட்டத்தின் பாகுபாடான விதிகளை ஜெய்சிங் எதிர்த்து வழக்காடினார், இதனால் கிறிஸ்தவ பெண்கள் கொடுமை அல்லது கைவிடப்பட்டதன் அடிப்படையில் விவாகரத்து பெற முடியும், இந்த உரிமை அவர்களுக்கு மறுக்கப்பட்டது. அவர் மீதான பண மோசடி செய்ததாக குற்றம் சாட்டப்பட்ட வழக்கில், டீஸ்டா செடல்வாட்டை பிரதிநிதித்துவப்படுத்தினார்.

மேற்கோள்கள் 

20 ஆம் நூற்றாண்டு இந்தியப் பெண் வழக்கறிஞர்கள்
20 ஆம் நூற்றாண்டு இந்திய வழக்கறிஞர்கள்
மகாராட்டிரப் பெண் அறிவியலாளர்கள்
இந்தியப் பெண்ணியவாதிகள்
இந்தியப் பெண் செயற்பாட்டாளர்கள்
பொது அலுவல்களுக்காகப் பத்மசிறீ விருதுபெற்றவர்கள்
வாழும் நபர்கள்
1940 பிறப்புகள்
லீலா மிஸ்ரா

லீலா மிஸ்ரா (Leela Mishra) (1 சனவரி 1908 - 17 சனவரி 1988) ஓர் இந்திய திரைப்பட நடிகை ஆவார். இவர் ஐந்து தசாப்தங்களாக 200க்கும் மேற்பட்ட பாலிவுட் படங்களில்]] குணச்சித்திர நடிகையாகப் பணியாற்றினார். மேலும் அத்தை ( சாச்சி அல்லது மௌசி ) போன்ற பங்கு கதாபாத்திரங்களில் நடித்ததற்காக இவர் நன்கு நினைவுகூரப்படுகிறார். இவர் சோலே (1975), தில் சே மைல் தில் (1978), பேடன் பேடன் மெய் (1979), ராஜேஷ் கன்னாவின் பால்கோன் கி சாவ்ன் மெய், அஞ்சல், மெஹபூபா, அமர் பிரேம், ராஜ்ஸ்ரீ புரொடக்சன்ஸின் ஹிட் கீத் காதா சால் (1975), நதியா கே பார் (1982) அபோத் (1984) போன்ற படங்களில் "அத்தை" பாத்திரத்திற்காக இவர் மிகவும் பிரபலமானவர். 1981 ஆம் ஆண்டில் வெளியான நானி மா என்ற படத்தில் இவரது சிறந்த நடிப்பிற்காக இவர் தனது 73வது வயதில் சிறந்த நடிகைக்கான விருதைப் பெற்றார்.

சொந்த வாழ்க்கை 
லீலா மிஸ்ரா, ஊமைத் திரைப்படங்களில் பணியாற்றி வந்த  குணச்சித்திர கலைஞரான இராம் பிரசாத் மிஸ்ராவை தனது 12 வயதில் மிகக் குறைந்த வயதில் திருமணம் செய்து கொண்டார். இவருக்கு 17 வயதாக இருந்தபோது, இவருக்கு இரண்டு மகள்கள் இருந்தனர். இவர் உத்தரப் பிரதேசத்தின் ரேபரேலியைச் சேர்ந்தவர், இவரும், இவரது கணவரும் ஜமீந்தார் (நில உரிமையாளர்கள்) குடும்பங்களைச் சேர்ந்தவர்கள்.

தொழில் 
தாதா சாகெப் பால்கேயின் நாசிக் சினிடோன் நிறுவனத்துக்காக பணிபுரிந்த மாமா ஷிண்டே என்பவரால் லீலா மிஸ்ரா கண்டுபிடிக்கப்பட்டார். ஷின்டே லீலாவின் கணவரை வற்புறுத்தி திரைப்படங்களில் லீலாவை நடிக்க வைத்தார். அந்த நாட்களில் திரைப்படங்களில் பெண் நடிகர்களின் பங்களிப்பு கடுமையான பற்றாக்குறை இருந்தது. தம்பதியினர் படப்பிடிப்புக்காக நாசிக் சென்றபோது பெற்ற ஊதியத்தில் இது தெளிவாகத் தெரிந்தது. இவரது கணவருக்கு சம்பளமாக மாதம் ரூ.150ம், லீலா மிஸ்ராவுக்கு மாதம் ரூ.500ம் வழங்கப்பட்டது. இருப்பினும், இவர்கள் படம் பிடிக்கும் கருவியின் முன் மோசமாக தோற்றமளித்ததால், இவர்களின் ஒப்பந்தங்கள் ரத்து செய்யப்பட்டன.

கோலாப்பூர் மகாராஜாவுக்குச் சொந்தமான ஒரு நிறுவனம் தயாரித்த பிகாரின் என்ற திரைப்படத்தில் பணியாற்றுவதற்கான அடுத்த வாய்ப்பு இவர்களுக்கு கிடைத்தது. இருப்பினும், லீலா மிஸ்ரா இந்த வாய்ப்பையும் இழந்தார். ஏனெனில் உடன் நடிக்கும் நடிகரை தொட்டு நடிக்க வேண்டியிருந்தது. எனவே இவர் அப்பாத்திரத்தில் நடிக்க மறுத்துவிட்டார்.

ஹொன்ஹார் என்ற மற்றொரு படத்தில் பணிபுரியும் போது இவர் இதே போன்ற பிரச்சனையை எதிர்கொண்டார். இவர் சாகு மோதக் என்ற நடிகருக்கு இணையாக ஒரு கதாநாயகியாக நடித்தார். மேலும் அவரை கட்டிப்பிடித்து அணைத்துக்கொள்ள வேண்டும் என்பதால் இவர் மீண்டும் உறுதியாக இதையும் மறுத்தார். நிறுவனம் சட்டரீதியாக பலவீனமான நிலையில் இருந்ததால், அவர்களால் இவரை திரைப்படத்திலிருந்து வெளியேற்ற முடியவில்லை, இது இவருக்கு ஒரு ஆசிர்வாதமாக இருந்தது. படத்தில் அவருக்கு மோதக்கின் அம்மா வேடம் வழங்கப்பட்டது. அது உடனடியாக வெற்றி பெற்றது. இது 18 வயதிலேயே தாய் வேடங்களில் நடிப்பதற்கான கதவுகளைத் திறந்தது.

இவரது பாத்திரங்கள் தாய்மார்கள், தீங்கற்ற அல்லது தீய அத்தைகள், நகைச்சுவை பாத்திரங்கள் வரை மாறுபட்டு இருந்தது.

இறப்பு 
இவர் தனது 80 வது வயதில் 17 சனவரி 1988 அன்று மும்பையில் மாரடைப்பால் இறந்தார்.

மேற்கோள்கள்

வெளி இணைப்புகள் 

Leela Mishra  at Bollywood Hungama
Leela Mishra Filmography at Upperstall

20 ஆம் நூற்றாண்டின் இந்திய நடிகைகள்
1908 பிறப்புகள்
இந்தித் திரைப்பட நடிகைகள்
1988 இறப்புகள்
குமுது பிரியங்கா

குமுது பிரியங்கா திசாநாயக்க முடியன்செலகே  (Kumudu Priyanka Dissanayake Mudiyanselage)  இலங்கையைச் சேர்ந்த இணை ஒலிம்பிக் தடகள விளையாட்டு வீரராவார். 1988 ஆம் ஆண்டு மார்ச்சு மாதம் 26 ஆம் தேதியன்று இவர் பிறந்தார். மகளிர் 200 மீ ஓட்டப்பந்தயத்தின் டி 45 மாற்றுத்திறன் வகைப்பாட்டு பிரிவில் தற்போதைய உலக சாதனை படைத்தவர் குமுது பிரியங்கா ஆவார். 2020 ஆம் ஆண்டு நடைபெற்ற கோடை கால இணை ஒலிம்பிக் போட்டியில் இவர்  இலங்கையை பிரதிநிதித்துவப்படுத்தினார். இதுவே  இவருடைய முதல் இணை ஒலிம்பிக் போட்டி அறிமுகம் ஆகும்.

சுயசரிதை 
16 வயதில் கைக்குண்டு வெடித்ததால் இவர் தன் இரு கைகளையும் ஒரு கண் பார்வையையும் இழந்தார். அவர் தற்போது மாசு ஓல்டிங்சு என்ற பெண்கள் உள்ளாடை தயாரிப்பு நிறுவனத்தில் ஒரு  தொழிலாளியாக வேலை செய்கிறார்.

தொழில் 
2006 ஆம் ஆண்டு நடைபெற்ற இணை  தடகள தேசிய சந்திப்பின் போது இணை தடகளத்தில் இவர் அறிமுகமானார். 2010 ஆம் ஆண்டு டிசம்பர் மாதம் 17 ஆம் தேதி அன்று, இவர் பெண்கள்  200 மீ மாற்றுத் திறன் வகைப்பாடு  டி 45 பிரிவில் 28.58 வினாடிகளில் ஓடி பன்னாட்டு இணை ஒலிம்பிக்கில் உலக சாதனை படைத்தார்.

2018 ஆம் ஆண்டு நடைபெற்ற ஆசிய இணை விளையாட்டுப் போட்டிகளில் இலங்கை சார்பாகப் பங்கேற்று நீளம் தாண்டுதல் போட்டியில் வெண்கலப் பதக்கம் வென்றார். சக நாட்டை சார்ந்த அமரா இந்துமதி பெண்கள் நீளம் தாண்டுதல் போட்டியில் தங்கப் பதக்கம் வென்றார். குமுது பிரியங்கா  ஆரம்பத்தில் 2018 ஆசிய பாரா விளையாட்டுப் போட்டிகளின் மகளிர் நீளம் தாண்டுதல் இறுதிப் போட்டியில் நான்காவது இடத்தைப் பிடித்தார், ஆனால் அதே நிகழ்வில் உசுபெகிசுதான் விளையாட்டு வீரரின் ஊக்கமருந்து விதி மீறலைத் தொடர்ந்து இவர் வெற்றி பெற்றதாக அறிவிக்கப்பட்டு வெண்கலப் பதக்க நிலைக்கு உயர்த்தப்பட்டார். துபாயில் நடைபெற்ற 2021 ஆம் ஆண்டு உலக இணை தடகள கிராண்ட் பிரிக்சு மகளிர் நீளம் தாண்டுதல் போட்டியில் குமுது பிரியங்கா வெண்கலப் பதக்கம் பெற்றார்.

டோக்கியோ இணை ஒலிம்பிக்கில் பங்கேற்க சர்வதேச இணை ஒலிம்பிக்  கமிட்டியின் இருதரப்பு அழைப்பை இவர் பெற்றார். 2020 டோக்கியோ இணை ஒலிம்பிக்கில் இலங்கையை பிரதிநிதித்துவப்படுத்திய ஒரே பெண் விளையாட்டு வீராங்கனையாகவும் இவர் திகழ்ந்தார். டோக்கியோ இணை ஒலிம்பிக் போட்டியில் இலங்கை  போட்டியிட தகுதி பெற்ற ஒரே குடிமகளாகவும் இவர் இருந்தார்.  மீதமுள்ள விளையாட்டு வீரர்கள் இலங்கை இராணுவத்துடன் இணைந்திருந்தனர். அமரா இந்துமதிக்கு பிறகு இணை ஒலிம்பிக்கில் இலங்கையை பிரதிநிதித்துவப்படுத்தும் இரண்டாவது பெண் போட்டியாளர் குமுது பிரியாங்கா என்பதும் கூடுதல் சிறப்பாகும்.

2020 டோக்கியோ கோடைகால இணை ஒலிம்பிக் போட்டிகளில்  மகளிர் நீளம் தாண்டுதல் மற்றும் பெண்கள் 100 மீ டி 47 ஆகிய இரண்டு போட்டிகளிலும் குமுது பிரியங்கா பங்கேற்றார்.

பெண்கள் 100 மீ ப்ப்ட்டத்தின் டி 47 மாற்றுத் திறன் வகைப்பாட்டுப்  போட்டியின் முதல் சுற்றில் குமுது பிரியங்கா முதலாவது தகுதிச் சுற்றுப் போட்டியில் போட்டியிட்டார். 7 ஆவது பாதையில் ஓடிய இவர் 13.31 வினாடிகளுடன் 8 ஆவது இடத்தையேப் பிடித்தார். இதனால் குமுது பிரியங்கா இறுதிப் போட்டிக்கு தகுதி பெறவில்லை.

மேற்கோள்கள் 

வாழும் நபர்கள்
1988 பிறப்புகள்
நேதா உசைன்

நேதா உசைன் (Netha Hussain) ஓர் இந்திய-சுவீடன் மருத்துவரும், விக்கிப்பீடியரும் ஆவார்.  விக்கிப்பீடியாவில் நேதா உசைன் என்ற பயனர்பெயரிலும் இவர் தொகுப்புகளை செய்து வருகிறார்.  கொரோனா வைரசு குறித்து விக்கிப்பீடியாவிலுள்ள தவறான தகவல்களை பரப்புவதை தடுத்து நம்பகமான தகவல்கள் அனைவருக்கும் கிடைக்க இவர் முயற்சிகளை மேற்கொண்டார்.

சுயசரிதை 
நேதா உசைன் கேரள மாநிலம் குந்தமங்கலத்தில் 11 சூன் 1990 அன்று பிறந்தார்.  இவர் சுவீடனுக்குச் சென்று தற்போது ஸ்டாக்ஹோமில் வசிக்கிறார்.

தொழில் 
உசைன் கோழிக்கோட்டில் உள்ள கோழிக்கோடு மருத்துவக் கல்லூரியில் முதலாம் ஆண்டு மருத்துவ மாணவராக இருந்தபோது 2010இல் தனது விக்கிப்பீடியா வாழ்க்கையைத் தொடங்கினார். இவர் இந்தியாவில் பெண்கள் மற்றும் நங்கை, நம்பி, ஈரர், திருனர் சமூகத்திற்கான விக்கிப்பீடியா வெளியீட்டை ஏற்பாடு செய்துள்ளார். கோதெபாய் பல்கலைக்கழகத்தில் சேர்ந்ததன் மூலம் 2016 இல் தனது உயர் படிப்பைத் தொடர்ந்தார். இவர் 2018 வரை ஒரு அமெரிக்க செய்தி சேகரிப்பும் வலைப்பதிவுமான ஹஃபிங்டன் போஸ்டில் ஒரு பதிவராக பணியாற்றினார். 2020 ஆம் ஆண்டில், கோதெபாய் பல்கலைக்கழகத்தில் மருத்துவ நரம்பியலில் ஆராய்ச்சியை சமர்ப்பித்து முனைவர் பட்டம் பெற்றார். சாஹ்ல்கிரென்ஸ்கா பல்கலைக்கழக மருத்துவமனையில் தோற்ற மெய்மை தொழில்நுட்பத்தைப் பயன்படுத்தி மருத்துவ நரம்பியல் அடிப்படையிலான மருத்துவ ஆராய்ச்சியில் இவர் ஈடுபட்டுள்ளார். இவர் கோதென்பாய் பல்கலைக்கழகத்தின் மருத்துவ நரம்பியல் மற்றும் மறுவாழ்வுத் துறையுடன் இணைந்திருக்கிறார்.

கோவிட்-19 பெருந்தொற்று 

2020 நடுப்பகுதியில், இவர் ஆங்கிலம், மலையாளம், சுவீடன் மொழி பதிப்புகளில் கோவிட் -19 தொற்றுநோய் தொடர்பான விக்கிப்பீடியா கட்டுரைகளை உருவாக்கி குணப்படுத்துவதில் கவனம் செலுத்தத் தொடங்கினார். இணையத்திலும், சமூக ஊடக தளங்களிலும் கோவிட் -19 தொற்றுநோய் பற்றிய தவறான தகவல் பரவுவதைத் தடுக்கும் நோக்கத்துடன் கோவிட் -19 க்கு எதிரான நிரூபிக்கப்படாத முறைகளின் பட்டியல் உட்பட கோவிட் -19 தொடர்பான 30 கட்டுரைகளை இவர் விக்கிப்பீடியாவில் எழுதியுள்ளார்.

கோவிட் -19 தடுப்பூசிகளின் செயல்திறன் மற்றும் விக்கிப்பீடியாவில் கோவிட் -19 தடுப்பூசி பாதுகாப்பு பற்றிய தலைப்புகள் பற்றிய தகவல்களை மேம்படுத்தவும் விரிவுபடுத்தவும் இவர் விக்கித் திட்டத்தை தொடங்கினார்.

விக்கிப்பீடியாவில் மருத்துவ அறிவு மற்றும் தகவல்களைப் பரப்புதல் மற்றும் பகிர்வது தொடர்பான இவரது பங்களிப்புகளை அங்கீகரித்து 2020இல் மதிப்புமிக்க மகளிர் பொதுவளக் கல்வி விருதினை பெற்றார்.  2020 ஆம் ஆண்டில் இவர் ஐக்கிய நாடுகள் அவை அதன் அதிகாரப்பூர்வ டுவிட்டர் கணக்கின் மூலம் கௌரவமான சிறப்பு குறிப்பை இவருக்கு வழங்கியது. 2021 மெய்நிகர் விக்கிமேனியா மாநாட்டின் போது இவர் ஒரு கௌரவமான குறிப்பைப் பெற்றார்.

மேற்கோள்கள் 

 

கேரள நபர்கள்
இந்தியப் பெண் அறிவியலாளர்கள்
வாழும் நபர்கள்
ராதிகா குமாரசாமி

இராதிகா குமாரசாமி (Radhika Kumaraswamy) (பிறப்பு 1 நவம்பர் 1986 ), இராதிகா எனவும் தமிழ் படங்களில் குட்டி ராதிகா எனவும் அறியப்படும் இவர் ஓர் இந்திய திரைப்பட நடிகை ஆவார். இவர் 2000களின் முற்பகுதியில் கன்னடத் திரைப்படங்களில் தோன்றினார்.

தொழில் 

இராதிகா தனது ஒன்பதாம் வகுப்பை முடித்தபோது, நீல மேக சியாமா (2002) என்ற கன்னடப் படத்தின் மூலம் தனது நடிப்புத் தொழிலைத் தொடங்கினார். இவரது முதல் வெளியீடு விஜய் ராகவேந்திரா இணையாக நினகாகி என்ற படமாக இருந்தது. அதைத் தொடர்ந்து சிவ ராஜ்குமார் நடித்த தவரிகே பா தங்கி  வெளியானது. இரண்டு படங்களும் மிகவும் வெற்றிகரமான முயற்சிகளாக இருந்தது. 2003 ஆம் ஆண்டில், இவர் ஹேமந்த் ஹெக்டேவின் முதல் அறிமுக இயக்கத்தில் ஓ லா லா; எஸ். பி. பி. சரணுடன் ஹுடுகிகாகி உட்பட ஐந்து கன்னடத் திரைப்படங்களில் தோன்றினார். யோகராஜ் பட்டின் மணி என்ற முதல் திரைப்படத்தில் இவர் ஒரு பாலியல் தொழிலாளியின் மகளாக நடித்தார். மனே மகாலு , தாயி இல்லடா தப்பாலி இவை அனைத்தும் வணிகத் தோல்விகளாகும். படங்களின் மோசமான பாக்ஸ் ஆபிஸ் வருமானம் இருந்தபோதிலும், தாயி இல்லடா தப்பாலியில் கௌரியாக இராதிகாவின் நடிப்பு இவருக்கு சிறந்த நடிகைக்கான கர்நாடக மாநில திரைப்பட விருதைப் பெற்றுத் தந்தது.

அடுத்த ஆண்டு, இவர் மீண்டும் ஐந்து கன்னடப் படங்களிலும், ஒரு தமிழ் படமான "உள்ள கடத்தல்" படத்திலும் காணப்பட்டார். அதுவே இவரது கடைசி தமிழ் வெளியீடாக உள்ளது. ஹடவாடியில் இவரது நடிப்பைப் பற்றி, Rediff.com இன் விமர்சகர் ஆர்ஜி விஜயசாரதி எழுதினார்: "இது அடிப்படையில் ஒரு ரவிச்சந்திரன் படம் என்பை வெளிபடுத்துகிறார். தன்னுடைய உணர்ச்சிகள் சரியானவை, இவர் திரையில் நன்றாகக் காட்டப்படுகிறார் ".  நீண்ட காலமாக் தயாரிபில் இருந்து தாமதமாக வெளியான பக்திப் படமான நவசக்தி வைபவா (2008) படத்தில், இவர் எட்டு முன்னணி நடிகைகளுடன் ஒரு தெய்வமாக நடித்திருந்தார்.

இவரது கன்னடப் படங்களின் அடுத்தடுத்த தோல்விகளால், இராதிகா தொடர்ந்து தமிழ்த் திரைப்படங்களில் பணியாற்றத் தொடங்கினார். அடுத்தடுத்து ஐந்து தமிழ் படங்களில் நடித்தார். எஸ். பி. ஜனநாதனின் விருது பெற்ற  இயற்கை (2003) இவரது முதல் தமிழ் படமாகும். தி இந்து தனது விமர்சனத்தில், குட்டி ராதிகா "மனக்கிளர்ச்சி, முதிர்ச்சியற்ற மற்றும் பிடிவாதமான நான்சி பாத்திரத்திற்கு சரியாகத் தோன்றுகிறார்" என்று குறிப்பிட்டது. 2005 ஆம் ஆண்டில் இவரது நான்கு வெங்களில் இவர் நடித்திருந்தர். 2005ஆம் ஆண்டின் இறுதி வெளியீடாக இவர் தவரிகே பா தங்கி அணியுடன் பணியாற்றினார்.  சிவராஜ்குமார் இவரது மூத்த சகோதரராகவும் இவர் அவரது தங்கையாகவும் நடித்தனர்.

சொந்த வாழ்க்கை 
இராதிகா 26 நவம்பர் 2000 அன்று கட்டீல் துர்கா பரமேசுவரி கோவிலில் இரத்தன் குமார் என்பவரை திருமணம் செய்ததாக கூறப்பட்டது. இரத்தன் குமார் ஆகத்து 2002இல் மாரடைப்பால் இறந்தார்.

நவம்பர் 2010 இல், கர்நாடகாவின் முன்னாள் முதல்வர் எச். டி. குமாரசாமியை திருமணம் செய்து கொண்டதாக ராதிகா தெரிவித்தார். இராதிகாவின் கூற்றுப்படி, இவர்கள் 2006இல் திருமணம் செய்து கொண்டனர். இவர்களுக்கு ஷாமிகா என்ற மகள் உள்ளார்.

தேவகவுடா குடும்பம்
 தேவ கௌடா - சென்னம்மா (தம்பதியர்)
 எச். டி. ரேவண்ணா (மூத்த மகன்)
 எச். டி. குமாரசாமி (இளைய மகன்)
 அனிதா குமாரசாமி (குமாரசாமியின் மூத்த மனைவி)
 நடிகை ராதிகா குமாரசாமி (குமாரசாமியின் இளைய மனைவி)
 நடிகர் நிகில் குமார் (குமாரசாமியின் மகன்)
 பிரஜ்வல் ரேவண்ணா (எச்.டி. ரேவண்ணாவின் மகன்)

மேற்கோள்கள் 

 

தெலுங்குத் திரைப்பட நடிகைகள்
கன்னடத் திரைப்படத் தயாரிப்பாளர்கள்
1986 பிறப்புகள்
தமிழ்த் திரைப்பட நடிகைகள்
வாழும் நபர்கள்
கன்னடத் திரைப்பட நடிகைகள்
தட்சிண கன்னட மாவட்ட நபர்கள்
பிஜாய் நம்பியார்

பிஜோய் நம்பியார் (பிறப்பு 12 ஏப்ரல் 1979) ஒரு இந்திய திரைப்பட பாலிவுட் இயக்குநர் ஆவார்.பாலிவுட்டில் திரைக்கதை எழுத்தாளராக அறியப்படுகிறார். அவர் பெரும்பாலும் விமர்சன ரீதியாக பாராட்டப்பட்ட குறும்படங்களான ராகு மற்றும் மோகன்லால்  நடித்த ரிப்ளெக்சன்ஸ் ஆகியவற்றுக்காக அறியப்படுகிறார் . சோனி பிக்சின் கேட்வே டூ ஹாலிவுட் என்ற பட்டத்தை வென்றார். அசோக் அமிர்தராஜ், ரஜத் கபூர் மற்றும் அனுராக் பாசு ஆகியோரால் சிறந்த இயக்குனராக தேர்ந்தெடுக்கப்பட்டார்.

2011 இல் சைத்தான் என்ற திரைப்படம் மூலம் இயக்குனராக அறிமுகம் ஆனார். டேவிட் என்ற இரண்டாவது திரைப்படத்தில் ரவுடிகள் வாழ்க்கையை நகைச்சுவை கலந்து எடுத்தார். அவரது சமீபத்திய பாலிவுட் படம் தைஷ் (2020), இது ZEE5 இல் ஒரு தொடராக வெளியிடப்பட்டது. அமிதாப் பச்சன் மற்றும் ஃபர்ஹான் அக்தர் நடித்த வாசிர் (2016) படத்தையும் அவர் இயக்கினார். அவர் அகில இந்திய பக்கோட் 'சச்சினோகாலிப்ஸ்' என்ற சிறு வீடியோவையும் இயக்கியுள்ளார்.

தனிப்பட்ட வாழ்க்கை 
நம்பியார், ஜுஹி பாப்பரை 27 ஜூன் 2007 இல் திருமணம் செய்தார்  இரண்டு வருட காதலுக்குப் பிறகு; இந்த ஜோடி ஜனவரி 2009 இல் விவாகரத்து பெற்றது. பின்னர் அவர் தனது நீண்டகால காதலி ஷீதல் மேனனை 27 டிசம்பர் 2015 அன்று கேரளாவில் பாரம்பரிய மலையாள திருமண முறைப்படி கல்யாணம் செய்து கொண்டார்.

திரைப்படவியல்

விருதுகள் மற்றும் பரிந்துரைகள்

மேற்கோள்கள்

குறிப்புகள்

வெளி இணைப்புகள் 
 

1979 பிறப்புகள்
வாழும் நபர்கள்
தமிழ்த் திரைப்பட இயக்குநர்கள்
சஞ்சிதா செட்டி

சஞ்சிதா ஷெட்டி ஒரு இந்திய திரைப்பட நடிகைஆவார். இவர் தமிழ், கன்னடம் மற்றும் தெலுங்கு படங்களில் தோன்றினார். எண்ணற்ற படங்களில் துணை வேடங்களில் தோன்றிய பிறகு, சூது கவ்வும் (2013) படத்தில் நாயகி  கதாபாத்திரத்தில் நடித்தார்.

திரைப்பட வாழ்க்கை

ஆரம்ப தொழில் (2006-2012) 
கன்னட வெற்றிப் படமான முங்காரு மேல்  திரைப்படத்தில் பெண் கதாநாயகியின் ( பூஜா காந்தி ) நண்பராக தனது முதல் திரைப்படத் தோற்றத்தை உருவாக்கினார். அடுத்த மூன்று ஆண்டுகளில், மூன்று கன்னடப் படங்களில் துணை வேடங்களில் தோன்றினார். அவர் ககனசுக்கி என்ற படத்திலும் தோன்றினார், அது வெளியிடப்படவில்லை. அவர் கன்னடத் தொழிலை விட்டு தமிழில் பணிபுரிந்தார், மேலும் அவர் இரண்டாவது முன்னணி கதாபாத்திரங்களில் நடிக்க தயாராக இல்லை. 2012 ஆம் ஆண்டில், அவர் தனது முதல் முன்னணி பாத்திரமான கொள்ளைக்காரனில் கையெழுத்திட்டார்.

அங்கீகாரம் மற்றும் வெற்றி (2013-தற்போது வரை) 
ஷெட்டி நலன் குமாரசாமி 'ங்கள் பிளாக் காமெடி சூது கவ்வும்  என்ற திரைப்படத்தில் நாயகியாக நடித்தார். மேலும் இது அவரது வாழ்க்கையில் மிகப்பெரிய வெற்றியாக கருதப்படுகிறது. படத்தில் அவர் ஒரு கற்பனை கதாபாத்திரத்தில் நடித்தார். அது நல்ல வரவேற்பைப் பெற்றது. சிஃபி எழுதினார், "சஞ்சிதா ஷெட்டி தனது (விஜய் சேதுபதி) காதலியாக நன்றாக நடித்தார் மற்றும் சரியான உதட்டு ஒத்திசைவுடன் சில ஒன்-லைனர்களை வழங்குகிறார்". இந்த படம் பல இந்திய மொழிகளில் மறு ஆக்கம் செய்யப்பட்டது மற்றும் ஷெட்டி அதன் மறு ஆக்கம்குகளிலும் இந்த பாத்திரத்தை மீண்டும் செய்ய ஆர்வம் தெரிவித்தார்.

2014 ஆம் ஆண்டில், அவர், ஐந்து ஆண்டுகளுக்குப் பிறகு பேட்மாஸ்  என்ற கன்னட படத்திற்கு ஒப்பந்தம் செய்யப்பட்டார். இத்திரைப்படம் வானொலி ஜாக்கியான ஆகாஷ் ஸ்வத்சா என்பவரால் இயக்கப்பட்டது. செப்டம்பர் 2014 இல், அவளிடம் நான்கு படங்கள் இருப்பதாக கூறினார், அவற்றில் ஒன்று இருமொழி திரைப்படமாகும்.

திரைப்படவியல்

குறிப்புகள் 

1989 பிறப்புகள்
வாழும் நபர்கள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
டிராகுலா 2012

டிராகுலா 2012 (Dracula 2012) என்பது 2013 ஆம் ஆண்டு வெளிவந்த இந்திய அமானுஷ்ய திகில் காதல் திரைப்படமாகும். இதனை வினயன் இயக்கினார். இதில் சுதீர் சுகுமாரன், பிரபு, மோனல் கஜ்ஜார், நாசர், ஷ்ரத்தா தாஸ் மற்றும் திலகன் ஆகியோர் நடித்துள்ளனர். 

இத்திரைப்படம் தமிழ் மற்றும் தெலுங்கில் நான்காம் பிறை மற்றும் புன்னமி ராத்திரி ( முழு நிலவின் இரவு ) என மீண்டும் படமாக்கப்பட்டது.  இந்த படம் மேற்கத்திய வெளியீட்டிற்காக ஆங்கிலத்தில் டப் செய்யப்பட்டு பின்னர் இந்தியில் "அவுர் ஏக் டிராகுலா" ( இன்னும் ஒரு டிராகுலா ) என டப் செய்யப்பட்டது. படத்தின் பகுதிகள் ருமேனியாவின் பிரான் கோட்டையில் படமாக்கப்பட்டது.  படத்தின் விலை  120 மில்லியன்  மற்றும் முதலில் 8 பிப்ரவரி 2013 அன்று வெளியிடப்பட்டது.

நடிப்பு 

 ராய் தாமஸ் / வில்லியம் டிசோசா / கவுண்ட் டிராகுலாவாக சுதீர் சுகுமாரன்
 மோனல் காஜர் போன்ற மீனா
 தாராக ஷ்ரத்தா தாஸ்
 பிரபு
 சூரியமூர்த்தியாக நாசர்
 ஆர்யன் ராஜுவாக
 லூசி தாமஸாக ப்ரியா நம்பியார்
 திலகன்
 கிருஷ்ணா (மலையாள நடிகர்) பென்னி ஐபிஎஸ்

இசை

நான்காம் பிறை (தமிழ் பதிப்பு)

வரவேற்பு

முக்கியமான பதில் 
இத்திரைப்படம் கடுமையான விமர்சனத்தற்கு உள்ளானது. சிபி டாட் காம் தளத்தில் நேரம் மற்றும் பணத்தை இத்திரைப்படம் வீணாக்குகிறது என விமர்சித்தது. ஐம்பது நாட்கள் இப்படம் திரையரங்குகளில் ஓடியது. கத்துக்குட்டிகளைப் போல திரிடி தொழில்நுட்பம் பயன்படுத்தப்பட்டதாக விமர்சனங்கள் எழுந்தன.

மேற்கோள்கள் 
 

2013 திகில் திரைப்படங்கள்
இந்திய மலையாளத் திரைப்படங்கள்
2013 மலையாளத் திரைப்படங்கள்
இந்தியத் தமிழ்த் திரைப்படங்கள்
இந்திய இந்தித் திரைப்படங்கள்
மோலினா தேவி

மோலினா தேவி (Molina Devi) (1917 - 13 ஆகத்து 1977), மோலினா தேபி மற்றும் மாலினா தேபி என்றும் அழைக்கப்படும் இவர், பெங்காலி, பாலிவுட் திரைப்படம்/நாடகங்களில் பணியாற்றிய ஓர் வங்காள இந்திய நடிகை ஆவார். ஒரு நடிகையாக, இவர் பலவிதமான பாத்திரங்களை ஏற்று நடித்துள்ளார். பின்னர் அடிக்கடி தாய் பாத்திரங்களில் குறிப்பாக 19ஆம் நூற்றாண்டின் இந்தியாவின் தலைசிறந்த ஆன்மீகவாதிகளுள் ஒருவரான இராமகிருஷ்ணரின் புரவலரான இராணி ராசமணி, போன்ற கதாபாத்திரங்களில் நடிக்க ஆரம்பித்தார். இவர் பெரும்பாலும் பெங்காலியிலும், இந்தியிலும் பல படங்களில் நடித்துள்ளார். நடிகர் குருதாஸ் பானர்ஜியுடன், கொல்கத்தாவை அடிப்படையாகக் கொண்ட 'எம்ஜி என்டர்பிரைசஸ்' என்ற நாடகக் குழுவையும் நிறுவினார்.

ஆரம்ப கால வாழ்க்கை 
மோலினா தேவி 13 ஆகத்து 1917 அன்று கொல்கத்தாவில் பிறந்தார்.

தொழில் 
மோலினா தேவி அபரேஷ் சந்திர முகோபாத்யா என்பவரின் கீழ் பயிற்சியாளராக தனது நடிப்பு வாழ்க்கையைத் தொடங்கினார். இவர் தனது 8 வயதில் ஒரு ஊமைத் திரைப்படத்தில் அறிமுகமானார். அதன்பிறகு 1920களில் பெங்காலி நாடகங்களில் புராண, வரலாற்று நாடகங்களில் நடனக் கலைஞராகப் பணியாற்றினார். பின்னர் சில சமயங்களில் ஜஹாங்கிர் என்ற நாடகத்தில் (1929) இளம்வயது தாராவின் பாத்திரத்தை ஏற்று நடித்தார். பின்னர் நாடகங்களில் கதாநாயகியாக நடிக்க ஆரம்பித்தார்.
  இவர், பாலிவுட் படங்களில் சில மறக்கமுடியாத பாத்திரங்களில் நடித்துள்ளார். இவரது ஆரம்பகால வாழ்க்கையில்  பிரமதேஷ் பருவாவின் ரஜத் ஜெயந்தி (1939) போன்ற படங்கள் உட்பட பல்வேறு வேடங்களில் நடித்தார்.

1954 ஆம் ஆண்டில் இவர் இந்தியில் வெளிவந்த  புராணபகத் என்ற பக்தி வாழ்க்கை வரலாறுத் திரைப்படத்தில் நடித்தார். 1955 இல், மோலினா இராணி ராசமணி படத்தில் தலைப்பு பாத்திரத்தில் நடித்தார். இவர் கொல்கத்தாவைச் சேர்ந்த 'எம்ஜி என்டர்பிரைசஸ்' என்ற நாடகக் குழுவை நிறுவினார். மோலினா ரங்கனா நாடக நிறுவனத்தில் தலைமை கலைஞராகவும் பணியாற்றினார். இவர் வானொலியில் பாடகியாகவும் நிகழ்ச்சிகளை வழங்கினார். மேலும், வங்காளத்தின்  மகிளா சில்பி மகால் என்ற பெண் கலைஞர்களுக்கான நலச் சங்கத்தை உருவாக்க பங்களித்தார். நாடகத் துறையில் இவரது பங்களிப்பிற்காக, இவர் சங்கீத நாடக அகாதமி விருதைப் பெற்றார்.

மோலினா தேவியும் நடிகர் குருதாஸ் பானர்ஜியும், ஒன்றாக சேர்ந்து 'எம்ஜி என்டர்பிரைசஸ்' என்ற தங்களின் சொந்த நாடக நிறுவனத்தை நிறுவினர். இந்த நிறுவனம் "பக்தி நாடகங்களிலும், வணிகத் தயாரிப்புகளிலும் நிபுணத்துவம் பெற்றிருந்தது". இதில், பானர்ஜி இராமகிருஷ்ணர் உட்பட பிற புனிதர்களின் பாத்திரங்களை ஏற்று நடித்திருந்தார்.

ஏற்று நடித்த பாத்திரங்கள் 
மோலினா தேவி மேடைகள், திரைப்படங்கள் இரண்டிலும் பல வேடங்களில் நடித்தார். பல முறை இராணி ராசமணியாக நடித்துள்ளார். 1950களில் இருந்து 1970கள் வரை,  பொதுவாக இராணி ராசமணியை பெங்காலி நாடகங்களிலும் திரைப்படங்களிலும் சித்தரித்தார். இராணி ராசமணி வேடத்தில் நடித்து 1955இல் வெளியான திரைப்படங்களில் இராணி ராசமணியும் அடங்கும். இவர் இராணி ராசமணியாக நடித்த நாடக நாடகங்களில் ஜுகதேபாடா (1948) , தாக்கூர் ஸ்ரீ ராமகிருஷ்ணா (1955) ஆகியவை அடங்கும்.

இறப்பு 
மோலினா தேவி 13 ஆகத்து 1977 அன்று கொல்கத்தாவில் இறந்தார்.

மேற்கோள்கள்

வெளி இணைப்புகள் 
 
 Molina Devi at CITWF

சங்கீத நாடக அகாதமி விருது பெற்றவர்கள்
20 ஆம் நூற்றாண்டின் இந்திய நடிகைகள்
வங்காள மக்கள்
இந்தித் திரைப்பட நடிகைகள்
வங்காளத் திரைப்பட நடிகைகள்
1977 இறப்புகள்
1917 பிறப்புகள்
இரும்பு மனிதன்

இரும்பு மனிதன் ( transl. அயர்ன் மேன் ) 2020 ஆம் ஆண்டு டிஸ்னி இயக்கத்தில் சந்தோஷ் பிரதாப் மற்றும் அர்ச்சனா முக்கிய வேடங்களில் நடித்த தமிழ் மொழித் திரைப்படமாகும்.

கதை
திரைப்படத்தின் நாயகனான சந்தோஷ் நன்றாக சமைக்க தெரிந்தவர், இவருக்கு சமையல் கலையில் அதிகமாக ஆர்வம் உண்டு. தனக்கென ஒரு சின்ன ஹோட்டல் ஒன்றை வைத்து வாழ்ந்து வருகிறார். இவர் அனாதைகளாக இருக்கக்கூடிய ஒரு இரண்டு குழந்தைகளை தத்தெடுத்து அவர்களை வளர்க்கிறார். பின்னர் பிச்சை எடுக்கும் ஒரு மனநிலை பாதிக்கப்பட்ட பெண்ணிற்கு பிறக்கும் குழந்தையையும் இவரது பிள்ளையாக பாவித்து மூவரையும் வளர்க்கிறார். இந்த தருணத்தில் இவரது இடத்திற்கு திருட வரும் கஞ்சா கருப்பையும் திருத்தி நண்பனாகவும் இவருக்கு உதவியாளராகவும் மாற்றி தன்னுடன் வைத்துக் கொள்கிறார்.

நாயகியை காதல் செய்தாலும் திருமணம் செய்தால் தனது குழந்தைகளை தன்னிடம் இருந்து பிரித்து விடுவாள் என எண்ணி திருமணம் செய்யாமல் இந்த அனாத குழந்தைகளுக்காக வாழ்கிறார். ஒரு சிறிய ஹோட்டல் வியாபாரத்தில் தொடங்கிய இவரது வாழ்க்கை தீடிரென அபார வளர்ச்சி பெற்று பல ஹோட்டல்களுக்கு அதிபராகிறார் சந்தோஷ். அந்த குழந்தைகள் வளர்ந்து நாயகனிடம் இருந்து அவரது சொத்துக்களை பிடுங்கி கொள்கிறார்கள். பின்னர் இந்த துரோகத்தால் நடுத்தெருவுக்கு வரும் நாயகன் மீண்டும் போராடுகிறார். இறுதியில் என்ன நடந்தது என்பதே படத்தின் கதை.

நடிப்பு 
 சுந்தரமாக சந்தோஷ் பிரதாப் 
 தேன்மொழியாக அர்ச்சனா
 முனிகண்ணுவாக கஞ்சா கருப்பு
 மதுசூதனன் மதுசூதனன்
 நிஷாந்த்
 அனிதா சம்பத்
 'போராளி' திலீபன்

உற்பத்தி 
இயக்குநர் டிஸ்னி பல காலங்களில் நடக்கும் ஒரு படத்தில் வேலை செய்யத் தொடங்கினார். ஞானசேகர் என்ற பெயரில் நான் சிவனாகிறேன் (2011) படத்தை இயக்கிய டிஸ்னியின் இரண்டாவது படம் இது. டிஸ்னியின் வெளியிடப்படாத குட்டம் புரிந்தால் ஒரு பகுதியாக இருந்த அர்ச்சனா, இந்தப் படத்தின் ஒரு பகுதி. சந்தோஷ் பிரதாப், கஞ்சா கருப்பு மற்றும் மதுசூதன ராவ் ஆகியோர் பல தோற்றங்களில் நடித்துள்ளனர்.

ஒலிப்பதிவு 
இந்த படத்திற்கான பாடல்களை கேஎஸ் மனோஜ் இசையமைத்துள்ளார். சிம்பு எடிட் செய்து, "டோண்ட் வொரி புல்லிங்கோ" என்ற நாட்டுப்புற பாடலை பாடினார். பாடல்களை டிஸ்னி, மோகன்ராஜ் மற்றும் நிரஞ்சன் பாரதி எழுதியுள்ளனர்.

 டோன்ட் ஒரி புல்லிங்கோ - சிம்பு
 வாழ்வோ ஒரு வானவில் - சத்யபிரகாஷ் டி
 காத்தாடி பரக்கவிட்ட - மூக்குத்தி முருகன்
 பச்சைக்கிளி பரப்பத்துபொல - ரஞ்சித்

வெளியீடு 
படம் 28 பிப்ரவரி 2020 அன்று வெளியிடப்பட்டது. டைம்ஸ் ஆஃப் இந்தியா ஐந்து நட்சத்திரங்களில் ஒன்றரை நட்சத்திரத்தை படத்திக்கு கொடுத்தது .கஞ்ச கருப்புவின் சித்தரிப்பைப் பாராட்டியபோது சுந்தராமின் கதாபாத்திர வரைவை விமர்சித்தது. தின தந்தி நடிப்பு, இயக்கம் மற்றும் கதையைப் பாராட்டினார். மாலைமலர் படத்தை ஒட்டுமொத்தமாக பாராட்டினார்.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
2020 தமிழ்த் திரைப்படங்கள்
காதல் முன்னேற்றக் கழகம்

காதல் முன்னேற்றக் கழகம்  என்பது 2019 ஆம் ஆண்டு வெளிவந்த தமிழ் திரைப்படமாகும். இத்திரைப்படத்தை மாணிக்க சத்யா இயக்கியிருந்தார். இத்திரைப்படத்தில் சிங்கம்புலி மற்றும் கஞ்சா கருப்பு ஆகியோருடன் பிருத்வி ராஜன் மற்றும் சாந்தினி தமிழரசன் ஆகியோர் முக்கிய கதாபாத்திரங்களில் நடிக்கின்றனர். பிசி சிவன் இசையமைத்த இந்த படம் 10 மே 2019 அன்று வெளியிடப்பட்டது.

நடிப்பு 
 பிருத்வி ராஜன்
 சாந்தினி தமிழரசன்
 சிவா சேனாதிபதி
 சிங்கம்புலி
 கஞ்சா கருப்பு
 கிஷோர் குமார்
 நாதஸ்வரம் முனீஸ்ராஜா

உற்பத்தி 
1985 இல் நடந்த ஒரு கால நாடகத்தில், அறிமுக இயக்குநர் மாணிக்க சத்யா சாந்தினி தமிழரசன் மற்றும் பிருத்வி ராஜன் ஆகியோரை முக்கிய கதாபாத்திரத்தில் நடித்தார். நடிகர் கார்த்திக்கின் ரசிகரான ஒரு கிராமவாசியாக நடிக்க பிருத்வி தேர்ந்தெடுக்கப்பட்டார், அதே நேரத்தில் சாந்தினி பள்ளி ஆசிரியராக நடித்தார்.

ஒலிப்பதிவு 
படத்தின் ஒலிப்பதிவு பிசி சிவன் இசையமைத்துள்ளார்.

 "காதல் முன்னேற்றக் கழகம்" - ஜெயமூர்த்தி, கவிதா கோபி
 "ரஜினி கமலு" - பிசி சிவன்
 "ஒன்னகண்ட நெஞ்சுக்குள்ள" - அஜய் ஷ்ரவன், நமீதா பாபு
 "நவ்வாபாழ கண்ணழகி" - அந்தோணி தாசன், பிரியா சுப்பிரமணியன்
 "தொடுவானம்" - கணேஷ் வெங்கடராமன், ரீட்டா

வெளியீடு 
இந்த படம் 10 மே 2019 அன்று தமிழகம் முழுவதும் குறைந்த அளவில் வெளியிடப்பட்டது. தி நியூ இந்தியன் எக்ஸ்பிரஸின் விமர்சகர் " காதல் முன்னேற்றக் கழகம் காதல் அல்ல, முற்போக்கானதாக இருக்கட்டும்" என்றும், "இது தமிழ் படங்களில் பரவி வரும் பாலுறவுக்கான சுய-வாழ்த்து செய்திகள் மற்றும் ஒப்புதல்கள் என்றும் குறிப்பிட்டார். போற்றப்பட வேண்டிய ஒன்று. " என்றும் புகழ்ந்தனர்

மேற்கோள்கள் 

இந்தியத் தமிழ்த் திரைப்படங்கள்
2019 தமிழ்த் திரைப்படங்கள்
கியுவியே அலகுடைய திமிங்கிலம்

கியுவியே அலகுடைய திமிங்கிலம் (Cuvier's beaked whale) அல்லது வாத்து மூக்கு திமிங்கிலம் (Ziphius cavirostris) என்பது ஜிபிடே குடும்பத்தைச் சேர்ந்த ஒரு அலகுடைய திமிங்கில இனம் ஆகும்.  இது பெரும்பாலும் பலீன் திமிங்கிலத்தை விட சிறியது, ஆனால் அலகுடைய திமிங்கிலங்களிடையே பெரியது. கியுவியே அலகுடைய திமிங்கிலம்   மேறுபட்ட ஆழத்தில்  வாழ்கிறது. உலகில் வாழும் திமிங்கிலங்களில் அதிக ஆழத்தில் முக்குளிக்கும் திமிங்கிலம் இது ஆகும். இது (300  ஆழ்கடலில் 222 நிமிடங்கள் வரை அங்கேயே தங்கி இருந்ததற்கான பதிவுகள் உள்ளன. இவை இந்த அசாதாரண ஆழத்திற்கு செல்வதற்கான காரணங்கள் தெளிவாக இல்லை. ஆழமான நீர் வாழ்விடத்தில் இருந்தபோதிலும், இது அடிக்கடி கடற்கரைகளில் காணப்படும் திமிங்கலங்களில் ஒன்றாகும்.

இதன் விலங்கியல் பெயரான Ziphius cavirostris என்பதில் பேரினத்தைக் குறிக்கும் சொல்லான Ziphius என்பது  கிரேக்கச் சொல்லாலான  (வாள்) என்பதில் இருந்து வருகிறது. மேலும் இனத்தைக் குறிக்கும் cavirostris என்ற சொல்லானது   (குழாய்) மற்றும்  "அலகு" ஆகிய இலத்தீன் சொற்களின் சேர்க்கையாகும். இது ஊதுகுழல் போன்ற இதன்  தலையின் முன்பகுதியைக்  குறிக்கிறது.

மேற்கோள்கள்

வெளி இணைப்புகள் 
 
 Whale & Dolphin Conservation Society (WDCS)
 Cuvier's Beaked Whale - The Beaked Whale Resource
 Cuvier's Beaked Whale - ARKive bio
 MNZ MM002092, collected Cape Kidnappers, Hawkes Bay, New Zealand, 14 October 1988
 Voices of the Sea - Sounds of the Cuvier's beaked Whale 

திமிங்கிலங்கள்
மிது முகர்ஜி (நடிகை)

மிது முகர்ஜி (Mithu Mukherjee) (  ) பாலிவுட் மற்றும் வங்காளத் திரைப்படங்களில் தோன்றிய முன்னாள் இந்திய நடிகை ஆவார்.

அறிமுகம் 
1971ஆம் ஆண்டு சித்தா போஸ் இயக்கிய சேஷ் பர்பா என்ற பெங்காலித் திரைப்படத்தில் அறிமுகமானார். தைனன் குப்தாவின் மர்ஜினா அப்துல்லா (1973)  படத்தில் மர்ஜினா கதாபாத்திரத்தில் நடித்த பிறகு இவர் நட்சத்திரமாக திகழ்ந்தார். நிஷி கன்யா (1973), மவுசக் (1974), ஸ்வயம்சித்தா (1975), ஹோட்டல் ஸ்னோ பாக்ஸ் (1976), பாக்யசக்ரா (1980), சாந்தி (1980) போன்ற பெங்காலி படங்களிலும் நடித்தார். துலால் குஹாவின் கான் தோஸ்த் (1976) மூலம் பாலிவுட்டில் அறிமுகமானார். பிறகு இவர் ஏழு ஆண்டுகள் திரைப்படங்களிலிருந்து ஓய்வு பெற்றார். பின்னர், சந்திர பரோட்டின் மிகப்பெரிய வெற்றிகரமான திரைப்படமான ஆஷ்ரிதா (1990) மூலம் வெள்ளித்திரைக்கு திரும்பினார்.

தொழில் 
மிது முகர்ஜி 1971ஆம் ஆண்டு பெங்காலி திரைப்படமான சித்தா போஸ் இயக்கத்தில் சேஷ் பர்பாவில் சமித் பன்ஜாவுடன் அறிமுகமானார். தைனென் குப்தாவின்மர்ஜினா அப்துல்லா (1972) படத்தில் அலி பாபாவின் பணிப்பெண் மர்ஜினாவின் பாத்திரத்தை இவர் ஏற்ற பிறகு ஒரு நட்சத்திரமாக திகழ்ந்தார். பின்னர் இவர் அசுதோஷ் முகர்ஜியின் நிஷிகன்யா (1973) படத்தில் சௌமித்ரா சட்டோபாத்யாய்க்கு இணையாக நடித்தார். 1974 ஆம் ஆண்டில், இரஞ்சித் மல்லிக்கிற்கு இணையாக அரபிந்த முகோபாத்யாயாவின்  மவுசக் மட்டுமே இவரது ஒரே முயற்சியாகும். இது மீண்டும் பாக்ஸ் ஆபிஸில் பெரும் வசூல் செய்தது. இவரது அடுத்த முயற்சி 1975ஆம் ஆண்டு, சுனில் பந்தோபாத்யாயின் கபி என்ற படத்தில் இரண்டாவது முறையாக தேவ்ராஜ் ராய்க்கு இணையாக இருந்தது. இது சரியான வசூலை பெறவில்லை. ரஞ்சித் மல்லிக்கிற்கு ஜோடியாக பிளாக்பஸ்டர் ஸ்வயம்சித்தா மீண்டும் அந்த ஆண்டின் கடைசி வெளியீடாக இருந்தது. இது மீண்டும் பாக்ஸ் ஆபிஸில் பெரும் வசூல் செய்தது.

பின்னடைவு 
1976 ஹோட்டல் ஸ்னோ பாக்ஸ் மற்றும் சந்தர் கச்சகச்சி ஆகிய இரண்டு சிறந்த திரைப்படங்களில் உத்தம்குமார் கதாநாயகனாக இல்லாவிட்டாலும் இவரது தொழில் பெரும் பின்னடைவை சந்தித்தது. பிஜு புகான் முந்தைய படத்தில் இவருக்கு நாயகனாக நடித்தார். பிந்தைய படத்தில் சந்து முகர்ஜி நாயகனாக நடித்தார். இவர் சத்ருகன் சின்காவுக்கு இணையாக துலால் குஹாவின் கான் தோஸ்த் (1976) படத்தின் மூலம் பாலிவுட்டில்]அறிமுகமானார். இதில் ராஜ் கபூர் ஒரு முக்கிய பாத்திரத்தில் நடித்திருந்தார். பின்னர், இவர் பாசு சாட்டர்ஜியின் படங்களுக்கு மட்டும் தன்னை மட்டுப்படுத்திக் கொண்டார். முகர்ஜி வினோத் மெஹ்ராவுக்கு ஜோடியாக சபெத் ஜூட் (1977) படத்தில் நடித்தார். இவரது இரண்டு பாலிவுட் படங்களும் முன்னணி பாக்ஸ் ஆபிஸில் வெற்றிபெறவில்லை. 1977 ஆம் ஆண்டில், பலாஷ் பந்தோபாத்யாயின் பெங்காலி திரைப்படமான பிரதிமாவில் சௌமித்ரா சட்டர்ஜியின் முதல் மனைவியாக நடித்தார். இரண்டாவது மனைவியாக, சுமித்ரா முகர்ஜி நடித்திருந்தார்.

சொந்தத் தயரிப்பு 
1984ஆம் ஆண்டு பிரார்த்தனா திரைப்படத்தில் ஒரு பாடல் இரண்டு காட்சிகளில் விருந்தினராக தோன்றிய பிறகு, முகர்ஜி தனது சொந்தத் தயாரிப்பான ரங்கா பங்கா சந்தின் படப்பிடிப்பைத் தொடங்கினார். படப்பிடிப்பு 50% நிறைவடைந்தது. மேலும் முகர்ஜி மற்றும் குப்தா இடையே கருத்து வேறுபாடுகள் காரணமாக படப்பிடிப்பு நிறுத்தப்பட்டு பின்னர் சந்திர பரோட் இயக்கத்தில் புத்துயிர் பெற்றதால் வெளியீடு ஐந்து ஆண்டுகள் தாமதமானது. வெளியீட்டில் ரங்கா பங்கா சந்த் ஆஷ்ரிதா என மறுபெயரிடப்பட்டது.

மேற்கோள்கள்

வெளி இணைப்புகள் 
 

வங்காளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
1955 பிறப்புகள்
வாழும் நபர்கள்
மிதிலா பார்க்கர்

மிதிலா பால்கர் (Mithila Palkar) (பிறப்பு 11 சனவரி 1992) ஓர் இந்திய நடிகையாவார். கேர்ள் இன் தி சிட்டி, நெற்ஃபிளிக்சின் லிட்டில் திங்ஸ் போன்ற தொலைக்காட்சி தொடரின் கதாபாத்திரங்களுக்கு பெயர் பெற்றவர். இவர் மார்ச் 2016இல் "கப்" பாடலின் மராத்தி பதிப்பால் பிரபலமடைந்தார். இவர்,  மராத்தி மொழியில் 2014ஆம் ஆண்டு மஜா ஹனிமூன் என்ற திரைப்படத்தில் அறிமுகமானார். இவரது முதல் பாலிவுட் படம் நிகில் அத்வானியின் கட்டி பட்டி என்ற படமாகும். இவர் 2018ஆம் ஆண்டு கர்வான் என்ற திரைப்படத்தில் கதாநாயகியாக தோன்றினார்

ஆரம்ப கால வாழ்க்கை 
மிதிலா பால்கர் 11 சனவரி 1992 இல் ஒரு மராத்தி குடும்பத்தில் பிறந்தார்.  இவர் ஆரம்பத்தில் வசாயில் தன் பெற்றோருடன் வாழ்ந்தார். ஆனால் இவரும் இவரது சகோதரியும் பின்னர் பயணத்தில் உள்ள அசௌகரியங்கள் காரணமாக தாய்வழி தாத்தா பாட்டியுடன் தாதரில் வசித்து வந்தனர். இவரது குடும்பத்தில் எவரும் நடிகர்களாக இருந்ததில்லை. இவரது தாத்தா ஆரம்பத்தில் இவரது நடிக்கும் முடிவை ஏற்கவில்லை. லாஸ் ஏஞ்சலாஸில் வசிக்கும் இவரது சகோதரி நரம்பணுவியலில் முனைவர் பட்டம் பெற்றவர். மிதிலா முதன்முதலில் ஏழாம் வகுப்பு படிக்கும் போது ஒரு பள்ளிகளுக்கு இடையேயான நாடகப் போட்டியில் நடித்தார்.

கல்வி 
இவர் உயர்நிலைப் பள்ளியில் அறிவியலைப் பின்தொடர்ந்தார். ஆனால் திரைப்படங்களிலும், நாடகங்களிலும் ஈடுபடுவதற்குப் பிறகு, பாந்த்ராவின் எம்.எம்.கே கல்லூரியில் இளங்கலை பட்டப்படிப்பை முடித்தார். 2013 இல் பட்டம் பெற்ற பிறகு, இவர் குவாசர் தியேட்டர் புரொடக்சன்ஸில் நடிப்பதற்கு முயற்சி செய்தார். ஆனால் இவர் தனது வாய்ப்பை பெறவில்லை. ஆனால் குவாசர் இவருக்கு மேடையில் பணி வழங்கினார். அவர்களின் நாடகத் திருவிழாவான தெஸ்போவை நிர்வகித்தார்.

பிற திறமைகள் 

இவர் இந்துஸ்தானி இசையில் மராத்தி பாடகி வர்ஷா பாவேவிடம் பயிறிசி பெற்றார். மேலும்கதக்கிலும் பயிற்சி பெற்றார். லாஸ் ஏஞ்சல்ஸில் உள்ள ஸ்டெல்லா அட்லர் நாடகப் பயிற்சி நிறுவனத்தில் நடிப்புப் பயிற்சியைனை மேற்கொண்டார்.

தொழில் 
மிதிலா பால்கர் 2014 ஆம் ஆண்டு 16 வது மும்பை சர்வதேச திரைப்பட விழாவில் காட்சிப்படுத்தப்பட்ட மஜா ஹனிமூன் என்ற மராத்தி குறும்படத்தில் அறிமுகமானார். இந்தியத் திரைப்படத் துறையில் இவரது முதல் வெற்றி சூன் 2014 இல், கட்டி பட்டியில் இருந்தது. இதில் இம்ரான் கானின் சகோதரியின் பாத்திரத்திற்காக வெற்றிகரமாகத் தேர்வானார். படம் நன்றாக ஓடவில்லை ஆனால் இவர் கவனிக்கப்பட்டு மேகி, டாடா டீ , சொமேட்டோவின் விளம்பரங்களில் நடிப்பதற்கான வாய்ப்புகளைப் பெற்றார்.

கப் பாடல் 
பிட்ச் பெர்பெக்டில் இருந்து அனா கென்ட்ரிக்கின் "கப்" பாடலால் ஈர்க்கப்பட்டு, "கப்" பாடலின் பதிப்பால் பால்கர் ஒரே இரவில் பிரபலமடைந்தார். அந்த நிகழ்படத்தில் இவர் பிரபலமான மராத்தி பாடலான ஹாய் சால் துரு துருவை (முதலில் ஜெயவந்த் குல்கர்னி பாடியது) 'கப்' பாடல் பாணியில் நிகழ்த்தினார். மிதிலாவின் கப் பாடல் யூடியூபில் 6 மில்லியனுக்கும் அதிகமான பார்வைகளுடன் வைரலாகியது. இவர் முன்பு கப் பாடலின் மற்றொரு பதிப்பை முயற்சித்தார். "கான்ட் டேக் மை ஐஸ் ஆஃப் யூ" இது 22,000 க்கும் மேற்பட்ட பார்வைகளைப் பெற்றது. மகாராட்டிரா தினத்தையொட்டி யூட்யூபில் 1 மே 2016 அன்று வெளியிடப்பட்ட பாரதிய டிஜிட்டல் பார்ட்டியுடன் (பாடிபா) இணைந்து "மகாராஷ்டிரா தேசா"  என்ற பாடலை பாடினார்.

போர்ப்ஸ் இந்தியா 30 பிப்ரவரி 2018 இல் 30 வயதிற்குட்பட்ட 30 இளம் சாதனையாளர்களின் பட்டியலில் இவரை பட்டியலிட்டது. 2020 ஆம் ஆண்டில், 35 வயதுக்குட்பட்ட 'இந்தியாவின் தொழில்முனைவோர் 35' என்ற பட்டியலில் இவர் இடம் பிடித்தார்.

மேற்கோள்கள்

வெளி இணைப்புகள் 

 
 

இந்திய தொலைக்காட்சி நடிகைகள்
இந்தித் திரைப்பட நடிகைகள்
வாழும் நபர்கள்
1993 பிறப்புகள்
மஞ்சுளா பிரதீப்

மஞ்சுளா பிரதீப் (Manjula Pradeep   ) ஓர் இந்திய மனித உரிமை ஆர்வலர் மற்றும் ஒரு வழக்கறிஞர் ஆவார். இவர் இந்தியாவின் மிகப்பெரிய தலித் உரிமை அமைப்புகளில் ஒன்றான நவ்சார்ஜன் அறக்கட்டளையின் முன்னாள் நிர்வாக இயக்குநர் ஆவார் , சாதி பாகுபாடு மற்றும் பாலின அடிப்படையிலான பாகுபாடு ஆகிய பிரச்சினைகளுக்கான சமூக செயல்பாடுகளில் ஈடுபடுகிறார்..

ஆரம்ப கால வாழ்க்கை 
மஞ்சுளா பிரதீப் அக்டோபர் 6, 1969 அன்று குஜராத்தில் உள்ள வதோதராவில் (முன்பு பரோடா என்று அழைக்கப்பட்டது) ஒரு பாரம்பரிய தலித் குடும்பத்தில் பிறந்தார், இவரது குடும்பம் 1968 இல் உத்தரபிரதேசத்திலிருந்து  இவளுடைய தந்தை இரண்டாவது மகளுக்குப் பதிலாக ஒரு மகனை எதிர்பார்த்ததால் இவளுடைய பிறப்பு ஏமாற்றத்தை தந்தது. இவர் பிறந்ததற்கு மஞ்சுளாவின் தாயை குற்றம் சாட்டினார் மற்றும் இவர் பிறந்ததிலிருந்து இருவரையும் உடல் ரீதியாகவும் மன ரீதியாகவும் துன்புறுத்தினார். மஞ்சுளாவும் தனது சிறுவயதில் நான்கு ஆண்களால் பாலியல் வன்கொடுமை செய்யப்பட்டார்.

சாதி பாகுபாட்டிற்கு பயந்து, மஞ்சுளாவின் தந்தை இவர்களின் குடும்பப்பெயரை மறைத்துவிட்டு, அதற்குப் பதிலாக 'பிரதீப்' என்ற பொதுவான பெயரை குடும்பப்பெயராக எடுத்துக் கொண்டார். இருப்பினும், அது மஞ்சுளாவை பள்ளியில் பாகுபாடு செய்வதில் மாற்றத்தினை ஏற்படுத்தவில்லை. இவளுடைய ஆசிரியர்கள் மற்றும் சகாக்கள் இவளது சாதி காரணமாக அடிக்கடி கேலி செய்தனர்; மாணவர்கள் இவளை "ஏபிசி" என்று அழைப்பார்கள், "பிசி" அல்லது "பிற்படுத்தப்பட்ட சாதி" என்று குறிப்பிடுவார்கள்.

வீட்டிலும் சமூகத்திலும் மஞ்சுளா எதிர்கொண்ட சவால்கள் சாதி மற்றும் பாலின அடிப்படையிலான பாகுபாட்டை கேள்விக்குள்ளாக்கியது, இவரது எதிர்கால வாழ்க்கை மற்றும் செயல்பாட்டின் பாதையை வடிவமைத்தது.

கல்வி 
இளங்கலை படிப்பின் போது, இவளுடைய பேராசிரியர் ஒருவர் மஞ்சுளாவை சமூகப் பணிகளில் ஈடுபட ஊக்குவித்தார். இது 1990 இல் பரோடா மகாராஜா சாயாஜிராவ் பல்கலைக்கழகத்தில் சமூகப் பணியில் முதுகலைப் பட்டம் பெற மஞ்சுளாவைத் தூண்டியது  பல்கலைக்கழகத்தில்தான், இவர் தலித் அரசியலின் ஆண் ஆதிக்கத்தினை எதிர்க்கத் துவங்கினார், மேலும் தலித் மற்றும் பெண்ணிய செயல்பாட்டில் ஈடுபட்டார்.

நவ்சர்ஜனில் பணிபுரியும் போது, இவரது முதல் வழக்கு ஒரு தலித் பெண்ணின் மகன் கொல்லப்பட்ட வழக்கு, அகமதாபாத் காவல் நிலையத்தில் காவல் துறையினரின் காவலில் இருந்த போது துன்புறுதலுக்குப் பிறகு இவர் கொலை செய்யப்பட்டார். இந்த சம்பவம் மஞ்சுளா கல்விச் சாலையில் சட்டப்படிப்பில் இளங்கலை பட்டம் பெற வழிவகுத்தது, ஏனென்றால் தலித் உரிமை பிரச்சனை தெருக்களிலும் நீதிமன்றங்களிலும் போராடப்பட வேண்டும் என்பதை உணர்ந்தார்.

தொழில் 
1992 இல் முதுகலை பட்டப்படிப்பை முடித்த பிறகு, மஞ்சுளா பிரதீப் 21 வயதில் நவ்சர்ஜன் அறக்கட்டளையில் முதல் பெண் ஊழியராக சேர்ந்தார். 2004 ஆம் ஆண்டில், இவர் அமைப்பின் நிர்வாக இயக்குநராக தேர்ந்தெடுக்கப்பட்டார்.

நவ்சர்ஜன் அறக்கட்டளையின் ஆரம்ப ஆண்டுகள் 
நவ்சர்ஜனில் இவரது முதல் வேலை சட்ட உதவித் திட்டமாகும், இது வன்முறை மற்றும் பாகுபாட்டிலிருந்து தப்பியவர்களுக்கு நீதிக்காக போராட உதவியது. மக்களின் மனித உரிமைகளை திறம்பட பாதுகாக்க , சட்டத்தை படிக்க வேண்டும் என்பதை மஞ்சுளா உணர்ந்தார். "எந்தவொரு அதிகாரத்தையும் பெறுவதற்கு நான் சட்டத்தை அறிந்து கொள்ள வேண்டும் ... எனவே என் தேவை சட்டப் பட்டம் தான். ” என்று கூறினார்.

சான்றுகள் 

இந்தியப் பெண் செயற்பாட்டாளர்கள்
1969 பிறப்புகள்
இந்திய மனித உரிமைச் செயற்பாட்டாளர்கள்
வாழும் நபர்கள்